  Туспуктэм: Алексей Арзамасцев Майя Бывальцева Удмуртиысь наркологъёс электрон сигаретъёсты, вейпъёсты быдэсак дугытон яке сюбегатонъёс кутон сярысь малпанъёслы дурбасьтэмзэс веразы. Со сярысь элькунысь тазалыкез утёнъя министерстволэн пресс-службаез ивортӥз. Кызьы вераз элькун наркодиспансерлэн валтӥсь эмчиез Артём Школаяр, соос доры вейпъёслэсь но электрон сигаретъёслэсь ӵыдыны быгатӥсьтэм быдэ вуымтэос вуо. « Егитъёс соос шоры кыӵе ке гаджет, модной аксессуар шоры сямен учко, туж ӧжытэз малпаське, кыӵе изъян со вае тазалыклы. Со сяна, али ке но рос-прос эскерымтэ, кызьы мугор вылын шӧдӥсько вейпъёслы кизерметъёсысь суретъёс. Ток сичной суретъёс секыт отравление вуттыны быгато. Соин ик ми со арбериосты пиналъёслы вузанэз сюбегатыны яке быдэсак дугдытыны куриськом » Артём Школяр, Удмуртиысь элькун наркодиспансерлэн валтӥсь эмчиез Ӧнерчиослэн верамзыя, вейпъёсысь никотин мугоре ӵын сямен уг, аэрозолозь сямен пыре но туж ӝог пыӵа. Соин ик адямилэн мугораз тросгес никотин шеде. Электрон сигаретъёсын со туж токсичной но вакчи дыр куспын ӵыдотэмлыке вуттэ. Хими суретъёслэн бервылъёссы тыосы, вир берган сӧзнэтэ, сюлме шедё. Куд-ог металлъёс мугор люкетын люкасько но секыт всиёнэ вутто. Ватсалом, вейпъёсты вузамысь дугдытон сярысь кичӧлтонэн Россиысь Кун Думалэн тӧроез Вячеслав Володин потӥз. 2020-тӥ арын кунысь парламент кальянъёсты но электрон сигаретъёсты калыко интыосын кыскыны ӧз лэзьы. 2018-тӥ арын Удмуртиын быдэв уымтэослы вейпъёсты вузаны лэзёнтэм сярысь кат ужаны кутскиз. Тегъёс: тазалыкезутён катрадлык эмчиос Удмуртия  